da de da de da de fi en en en sv da nl de bar da da da da fr da da da en da fr da da en da de de da da es da da it da de
På sporet af Jesus | Dansk Skoleforening for Sydslesvig e.V.
Kristendom Skoleelever fik et indtryk af Jesus' liv og budskab.
Mere end 400 elever fra de danske skolers 3. og 4. klasser var i starten af juni »på sporet af Jesus«, da Skoleforeningen og Menighedernes Børne- og Ungdomsarbejde (MBU) arrangerede deres årlige »Jesus på Flensborghus« i Flensborg.
Det danske hus i byen forvandles denne dag til et »mini-Israel«, hvor børnene kommer tæt på de steder, der har forbindelse til de historier der knyttes til Jesus Kristus: Jerusalem, Betlehem, Jeriko og Genesaret Sø. Det er historier, som den om tolderen i Jeriko, som blev tilgivet, da Jesus kom for at opsøge og frelse det fortabte. Historier om Jesus' forældre, Josef og Maria, og om, hvorfor fisken blev de kristnes hemmelige tegn under forfølgelsen. Det er kristendom, der er til at tage og føle på, præsterne og de mange frivillige præsenterer for eleverne - i år allerede for tredje gang.
Det er netop hensigten med projektet, at børnene gennem et udpluk af bestemte forløb og hændelser fra Det Ny Testamente, som levendegøres på oplevelsesdagen, skal få et indtryk af nogle vigtige hovedtræk i Jesus' liv og budskab.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg